polyglot-tagger/wikipedia-language-snippets-filtered huggingface dataset:
உயிாியலில், உதிர்தல், சிந்துதல் எனப்படுவது சிறகு உதிர்த்தல் அல்லது மேற்தோலுாித்தல் எனப்படுகிறது. பொதுவாக முதுகெலும்பற்ற உயிாிகளில் தோலுாித்தல் என்றே அழைக்கப்படுகிறது. தோலுாித்தலானது, விலங்குகளின் உடலின் பாகங்களில் நடக்கக் கூடிய வழக்கமான பணியாகும். இப்பணியானது, எப்பொழுதுமே அல்லமல் எப்பவாவது நடக்கக் கூடியதாகும், இது வெளிப்புற அடுக்கில் அல்லது வெளிச்சுவாில் ழுறையாக நடக்கிறது. இந்நிகழ்வானது, வருடத்தின் குறிப்பிட்ட நேரங்களில் அல்லது குறிப்பிட்ட வாழ்க்கை சுழற்சியில் நடக்கிறது.
பூச்சிகள், அட்டைகள் மற்றும் ஓட்டுமீன்கள் போன்ற கணுக்காலிகளில் வளர் உருமாற்றம் என்பது புற உறுப்புச் சட்டகம் உாிதல் ஆகும். புற உறுப்புச் சட்டகம் இது உாிவதன் மூலம் உயிாினங்கள் வளர ஏதுவாகிறது. இச்செயல்முறையை வளர் உருமாற்றம் என்று அழைக்கிறோம்.
தோலுாித்தல் என்பது புறத்தோலை உதிர்த்தல் , ரோமங்கள் , அல்லது வேறு புற அடுக்குகளை உதிர்த்தலாகும். இன்னும் சில வகைகளில் உடல் உறுப்புகள் கூட உதிர்கின்றது. எடுத்துக்காட்டாக, இறக்கைகள் சில வகைகளிலும், கணுக்காலிகளில் புறச்சட்டகமும் உதிர்கின்றன.
தவளைகள், தன் தோலினை தவறாமல் உாித்துக் கொள்வதுடன், உட்கொள்ளவும் செய்கிறது. சில இனங்களில் உாிக்கின்ற தோலானது சிறு சிறு துண்டுகளாகவும் வேறு சில இனங்களில் ஒரே துண்டுகளாகவும் இருக்கும்.
எஸ்.ஆர்.எம் வள்ளியம்மை பொறியியல் கல்லூரி என்பது தமிழ்நாட்டின் காட்டங்குளத்தூரில் அமைந்துள்ள ஒரு தன்னாட்சி பொறியியல் கல்வி நிறுவனம் ஆகும். இக்கல்லூரி அண்ணா பல்கலைக்கழகத்தின் இணைவுக்கல்லூரிகளில் ஒன்றாகும். இது 1999 செப்டம்பர் 9 இல் நிறுவப்பட்டது. இது 29,000 சதுர மீட்டர் பரப்பளவில் பத்து மாடி கட்டட வளாகத்தில் செயல்படுகிறது. எஸ்.ஆர்.எம் வள்ளியம்மை பொறியியல் கல்லூரி, எஸ். ஆர். எம் கல்விக்குழுமத்தில் உள்ள ஒரு நிறுவனமாகும். இது வள்ளியம்மை சங்கத்தால் நடத்தப்படுகிறது. வள்ளியம்மை சங்கமானது கல்வியாளர் டாக்டர் தா. இரா. பாரிவேந்தரால் அவரது தாயார் வள்ளியம்மை பெயரால் நிறுவப்பட்டது. இக்கல்லூரியானது டியுவி ரைன்லாண்டிலிருந்து ஐஎஸ்ஓ 9001: 2015 சான்றிதழ் பெற்றது.
இங்கு இளநிலை பொறியியல் படிப்புகளாக மின்னணுவியல் தொடர்பியல் பொறியியல் , கணினி அறிவியல் பொறியியல், மின்னியல் மற்றும் மின்னணுவியல் பொறியியல் , மின்னணு மற்றும் கருவியியல் பொறியியல், தகவல் தொழில்நுட்பம், இயந்திரப் பொறியியல், குடிசார் பொறியியல்,இணைய பாதுகாப்பு, வேளாண்மை பொறியியல், மருத்துவ மின்னணுவியல் மற்றும் செயற்கை நுண்ணறிவு மற்றும் தரவு அறிவியல் ஆகிய பாடப்பிரிவுகளில் பட்டப்படிப்புகள் வழங்கப்படுகிறது.
மேலும் முதுநிலை பொறியியல் படிப்புகளாக எம்.இ-கணினி அறிவியல் மற்றும் பொறியியல், எம்இ - ஆற்றல் அமைப்பு பொறியியல், எம்.இ - கட்டமைப்புப் பொறியியல், எம்.இ - தொழில் பாதுகாப்பு பொறியியல்,எம்.இ- தகவல் தொடர் அமைப்பு,எம்.டெக்-தரவு அறிவியல்,எம்.இ-கட்டுப்பாடு மற்றும் அளவுக் கருவியியல் பொறியியல் மற்றும் முதுநிலை வணிக மேலாண்மை ஆகிய படிப்புகள் வழங்கப்படுகின்றன.
இந்த கல்லூரியின் தலைவராக திரு.ரவி பச்சமுத்து அவர்களும், தலைவராக திரு. பி. சத்தியநாராயணன் அவர்களும், தாளாளராக திருமதி பத்மபிரியா அவர்களும்,முதல்வராக முனைவர் பா. சிதம்பர ராஜனும், துணை முதல்வராக முனைவர் மா. முருகனும் இருந்து நிருவகிக்கின்றனர். நிறுவனர் மற்றும் தலைவரான முனைவர் தா. இரா. பாரிவேந்தர் இவர்களுக்கு வழிகாட்டியாக உள்ளார்.
இக்கல்லூரி வளாகமானது பரப்பளவில் நிறுவப்பட்டுள்ளது 256 சதுர மீட்டரில் வகுப்பறைகள், 5061 சதுர மீட்டர் பரப்பளவில் 50 ஆய்வகங்கள் போன்றவற்றுடன் உள்ளது. மேலும் முழுமையாக நவீனமயமாக்கப்பட்ட உபகரணங்கள் மற்றும் சுமார் 1300 கணினிகள் மூலமாக மூலம் தற்போதைய வேலைத் தேவைகளுக்கு பயிற்சி அளிக்கக் கூடியதாக உள்ளது.
இந்த கல்லூரி தாம்பரம் மற்றும் செங்கல்பட்டு இடையே தே.நெ 45 ஐ ஒட்டி அமைந்துள்ளது. இது சென்னையின் காட்டங்குளத்தூர், எஸ்.ஆர்.எம் பல்கலைக்கழகத்தை ஒட்டிய வளாகமாகும்.
துவக்கத்தில் வேலை மற்றும் துடுப்பாட்டம் ஆகிய இரண்டிலும் தடுமாறினார். 1932-33 ஆம் ஆண்டில் தனது முதல் போட்டியில் விளையாடினார். நியூ சவுத் வேல்சு அணிக்காக இவர் முதல் தரத் துடுப்பாட்டப் போட்டிகளில் அரிமுகமானார். பின் 1934 ஆம் ஆண்டில் ஆத்திரேலியத் துடுப்பாட்ட அணி இங்கிலாந்தில் சுற்றுப்பயணாம் செய்து விளாஇயாடியது. அந்தத் தொடரில் இவருக்கு வாய்ப்பு கிடைத்தது. அந்தத் தொடரின் முடிவில் நீண்ட நாட்களாக துவக்க வீரர்களாக களம் இறங்கிய பில் போன்ஸ்ஃபோர்ட் மற்றும் பில் உட்புல் ஆகியோர் ஓய்வு பெற்ற பின்பு இவர், ஜேக் ஃபிங்கிள்டனுடன் இணைந்து துவக்க வீரராக கள்ம் இறங்கினர். பின் சிறப்பாக விளையாடாமல் இருந்த போதும் இவர் 1938 ஆம் ஆண்டில் நடைபெற்ற இங்கிலாந்துக்கு எதிரான தொடரில் தேர்வானது சர்ச்சையானது. ஆனால் அந்தத் தொடரில் 1,854 ஓட்டங்கள் எடுத்தார். அதில் இரண்டாவது தேர்வுத் துடுப்பாட்டப் போட்டியில் இறுதிவரை ஆட்டமிழக்காமல் 206 ஓட்டங்கள் எடுத்து அணியினை தோல்வியில் இருந்து மீளச் செய்தார். மேலும் அந்த ஆண்டில் அறிவிக்கப்பட்ட ஐந்து விசுடன் துடுப்பாட்ட வீரர்களில் ஒருவராகத் தேர்வானார்.
நவம்பர் 11, 1932 இல் குயீசுலாந்து அணிக்கு எதிரான போட்டியில் இவர் செஃபீல்டு ஷீல்டு அணிக்காக தனது முதலாவது முதல் தரத் துடுப்பாட்டப் போட்டியில் விளையாடினார். ஏக் ஃபிங்கிள்டன் என்பவருடன் இவர் துவக்க வீரராக களம் இறங்கிய முதல் போட்டியில் பந்துகளைச் சந்திக்காமல் ரன் அவுட் முறையில் ஆட்டமிழந்தார். அந்தப் போட்டியில் செஃபீல்டு ஷீல்டு அணி ஒரு ஆட்டப் பகுதி மற்றும் 274 ஓட்டங்களில் வெற்றி பெற்றது. தென் ஆத்திரேலிய அணிக்கு எதிரான் போட்டியில் 79 ஓட்டங்களும் டக்ளஸ் ஜர்டைன்ஸ் இங்கிலாந்து அணிக்கு எதிரான போட்டியில் 69 ஓட்டங்களும் எடுத்ததே இவரின் போருக்கு முந்தைய துடுப்பாட்ட வாழ்க்கயின் சிறப்பான ஓட்டங்களாகும்.
வில்லியம் ஆல்பிரடு பிரவுண் ஓர் முன்னாள் ஆத்திரேலியத் துடுப்பாட்ட வீர ஆவார். இவர் 1934 முதல் 1948 ஆம் ஆண்டுகளுக்கு இடையிலான காலகட்டங்களில் 22 தேர்வுத் துடுப்பாட்டப் போட்டிகளில் விளைடாடியுள்ளார். மேலும் ஒரு போட்டியில் தலைவராகவும் இருந்துள்ளார். வலதுகை மட்டையாளரான இவர் 1930 களில் ஜேக் ஃபிங்கிள்டன் என்பவருடன் துவக்க வீரராகக் களம் இறங்கினார். ஆத்திரேலியத் துடுப்பாட்ட அணியின் அப்போதைய சிறந்த இணையாக இவர்கள் கருதப்பட்டனர். இரண்டாம் உலகப்போரின் சமயத்தில் டான் பிராட்மேனின் இன்விசிபிள்ஸ் எனும் குழுவில் இவர் உறுப்பினரானார்.
தனது ஓய்விற்குப் பிறகு தேர்வுத் துடுப்பாட்ட வீரர்களைத் தேர்வு செய்யும் குழுவில் பணியாற்றினார். மேலும் தானுந்துகளை விற்பனை செய்வது விளையாட்டு உபகரணங்களை விற்பனை செய்வது போன்ற பணிகளைச் செய்து வந்தார். 2000 ஆம் ஆண்டில் துடுப்பாட்டப் போட்டிகளில் இவரின் சேவைகளைப் பாராட்டி ஆர்டர் ஆஃப் ஆஸ்டதிரேலியா எனும் பதக்கம் வழங்கப்பட்டது. 2008 ஆம் ஆண்டில் இவர் காலமான போது மூத்த தேர்வுத் துடுப்பாட்ட வீரராக இருந்தார்.
பி. கேசவப்பிள்ளை , பி. கேசவதேவ் என்றப் புனைப்பெயரால் நன்கு அறியப்படும் இவர் இந்தியாவின் கேரளாவின் நாவலாசிரியரும், சமூக சீர்திருத்தவாதியும் ஆவார். அவரது உரைகள், சுயசரிதை, புதினங்கள், நாடகங்கள், சிறுகதைகள் மற்றும் திரைப்படங்களுக்காக அவர் நினைவு கூறப்படுகிறார். ஓடில் நின்னு, நாடி, பிரண்டலயம், அயல்கர் , எதிரிப்பு மற்றும் ஓரு சுந்தரியூட் ஆத்மகதா போன்றவை அவரது 128 இலக்கியப் படைப்புகளில் சில. கேசவதேவ், தகழி சிவசங்கர பிள்ளை மற்றும் வைக்கம் முகம்மது பஷீர் ஆகியோருடன் முற்போக்கான மலையாள இலக்கியத்தின் கோட்ட்பாட்டை ஆதரிப்பவர்களாக கருதப்படுகிறார்கள் .
கேசவதேவின் முதல் திருமணம் கோமதி அம்மாவுடன் இருந்தது. ஆனால் திருமணம் நீண்ட காலம் நீடிக்கவில்லை. 1957 ஆம் ஆண்டில் அவர் அறுபதுகளில் இருந்தபோது அகில இந்திய வானொலியில் பணிபுரிந்தார். பின்னர், முப்பது வயது இளையவரான பிரபலமான நாவலாசிரியரான சீதாலட்சுமி என்பவரை இரண்டாவதாக மணந்தார். அவர்களின் மகன் ஜோதிதேவ் கேசவதேவ் ஒரு நீரிழிவு மருத்துவர் மற்றும் நீரிழிவு சிகிச்சையில் தொலை மருத்துவத்தின் முன்னோடி ஆவார்.
கேசவதேவ் எதிர்பு என்ற தனது சுயசரிதையை 1959 இல் வெளியிட்டார். இது அவரது பொதுவுடமை கொள்கைகளை பிரதிபலித்தது. அவர் கேரள சாகித்ய அகாதமி பெல்லோஷிப்பைப் பெற்றவர். 1964 ஆம் ஆண்டில், சாகித்ய அகாதமி இவரது படைப்பான அயல்கரை நாவலுக்கான வருடாந்திர விருதுக்குத் தேர்ந்தெடுத்தது. சோவியத் நாட்டின் நேரு விருதையும் பெற்றவர்.
உரோம-பார்த்தியப் போர்களின் போது ஆர்மீனிய இராச்சியத்தினர் கடுந்துயரம் அடைந்தனர். கிபி 114 - 118 வரை ஆர்மீனியா உரோமைப் பேரரசர் திராயான் கீழ் சிற்றரசாக விளங்கியது. பின்னர் பைசாந்தியப் பேரரசு மற்றும் சாசானியப் பேரரசு கீழ் ஆர்மீனியா சென்றது. கிபி 301-இல் ஆர்மீனியா இராச்சிய மக்கள் ஆர்மீனிய திருத்தூதர் திருச்சபையின் கிறித்துவத்தை பின்பற்றினர்.
1915 ஆம் ஆண்டு ஏப்ரல் 24 ஆம் நாள் துருக்கிய ஒட்டோமன் பேரரசினர் ஆர்மீனியக் கல்விமான்கள் மற்றும் சமூகத் தலைவர்கள் 250 பேரை கொன்ஸ்டண்டீனப்போல் நகரில் கைது செய்தனர். அதன் பின்னர் இராணுவத்தினர் மத்திய கிழக்கில் வாழ்ந்த ஆர்மீனியப் பொதுமக்களை வெளியேற்றி படுகொலை செய்யப்பட்டனர். பெரும்பான்மையான ஆர்மீனியர்கள் புலம்பெயர்ந்து தற்கால ஆர்மீனியா போன்ற நாடுகளில் வசிப்பது இப்படுகொலைகளில் இருந்து தப்பியவர்களே.
ஆர்மீனிய இராச்சியம் ,இதனை பெரிய ஆர்மீனியா என்றும் ஆர்மீனியப் பேரரசு என்றும் அழைப்பர். பண்டைய அண்மை கிழக்கில் ஆர்மீனிய இராச்சியத்தில் தற்கால சிரியா, தெற்கு மற்றும் கிழக்கு துருக்கி, வடக்கு ஈராக், வடக்கு மற்றும் மேற்கு ஈரான், நடு ஆசியாவின் ஆர்மீனியா மற்றும் ஜார்ஜியா, அசர்பைஜான் பகுதிகள் இருந்தன.
ஆர்மீனியாவை அரார்த்து இராச்சியத்தினர் கைப்பற்றினர். பின்னர் கிமு 590-இல் மீடியர்கள் கைப்பற்றி ஆண்டனர். கிமு 331-இல் அகாமனிசியப் பேரரசின் ஒரு மாகாணமாக
பைசாந்தியப் பேரரசு-சாசானியப் பேரரசுகளிடயே கிபி 387-இல் நடைபெற்றப் போரின் முடிவில், பைசாந்திய ஆர்மீனியா என்றும், கிபி 428-இல் சாசானிய ஆர்மீனியா என்றும் பிரிக்கப்பட்டது.
கிமு 69-இல் உரோமைப் பேரரசு செலுக்கியப் பேரரசை வீழ்த்தி ஆர்மீனியாவைக் கைப்பற்றியது. கிபி 12 வரை ஆர்மீனியா உரோமைப் பேரரசின் கிழக்கு மாகாணங்களில் ஒன்றாக விளங்கியது.
பி.கே.கேவுக்கு எதிரான துருக்கியின் தீவிரவாத எதிர்ப்பு நடவடிக்கைகள் 1984 இல் தொடங்கியது. 1990 ஆம் ஆண்டு முதல் 2002 வரை, அர்னாக் மாகாணமானது ஓஹால் பிராந்தியத்தின் ஒரு பகுதியாக இருந்தது, இது குர்திசுத்தான் தொழிலாளர் கட்சியை எதிர்ப்பதற்காக அறிவிக்கப்பட்டது. மேலும் இதன் ஆளுநர் சாதாரண மாகாண ஆளுநரை விட கூடுதல் அதிகாரங்கள் வழங்கப்பட்ட உச்ச ஆளுநர் என்று அழைக்கப்படுகிறார். இந்த ஆளுநருக்கு இந்த மாகாணத்தில் உள்ள கிராமங்கள், குடியிருப்புகள் மற்றும் குக்கிராமங்கள் போன்றவற்றில் உள்ள மக்களை இடமாற்றம் செய்து வேறு இடங்களில் குடியமர்துதல் உள்ளிட்ட அதிகாரங்கள் அளிக்கப்பட்டன. 1990 திசம்பரில், ஆணை எண் 430 பிறப்பிக்கப்பட்டது. ஓஹால் பிராந்தியத்தில் உள்ள உச்ச ஆளுநரும் மாகாண ஆளுநர்களும் ஆணை எண் 430 ஆல் பெற்ற பெற்ற அதிகாரங்கள் காரணமாக அவர்கள் செய்த நடவடிக்கைகள் தொடர்பாக எந்தவொரு சட்ட வழக்குக்கும் எதிரான தடுப்பு அதிகாரத்தைப் பெற்றனர்.
இந்த மாகாணம் வடக்கே சியர்ட் மாகாணம், வடகிழக்கில் வான் மாகாணம், மேற்கில் மார்டின் மாகாணம், வடமேற்கில் பத்மான் மாகாணம், தென்மேற்கில் சிரியா மற்றும் தென்கிழக்கில் ஈராக்கு ஆகியவற்றை எல்லையாக கொண்டு உள்ளது. அர்னாக் மாகாணமானது மேற்கு மற்றும் தெற்கில் சில மலைப்பிரதேசங்களைக் கொண்டுள்ளது. ஆனால் மாகாணத்தின் பெரும்பகுதி பீடபூமிகளைக் கொண்டுள்ளது. இதனால் இப்பகுதியில் பல ஆறுகள் கடந்து செல்கின்றன. இவற்றில் டைகிரிசு ஆறு, மற்றும் அதன் துணை ஆறுகளான ஹெசில் மற்றும் கோசால்சு, மற்றும் ஷாலயன் ஆகிய ஆறுகளும் அடங்கும். இங்கு உள்ள மிக முக்கியமான மலைகள் குடி , கபார், நமாஸ் மற்றும் அல்தான் ஆகும். துருக்கியின் ஏழ்மையான மாகாணமான இதில் ஒருவரிச் சராசரி ஒரு நாள் வருமானமானது 508 துருக்கிய லிரா ஆகும்.
அர்னாக் மாகாணம் என்பது துருக்கியின் தென்கிழக்கு அனடோலியா பிராந்தியத்தில் உள்ள ஒரு மாகாணமாகும் . அர்னாக் மாகாணமானது ஈராக் மற்றும் சிரியாவின் எல்லையில் உள்ளது. அர்னாக் 1990 மே 16 அன்று சியர்ட் மாகாணத்திலிருந்து சட்டப்பூர்வமாக பிரிக்கப்பட்து. இந்த சட்டத்தின்படி அண்டை மாகாணங்களான சியர்ட் மற்றும் மார்டினிலிருந்து பல மாவட்டங்களையும் சிஸ்ரே மற்றும் சிலோபி உள்ளிட்ட பகுதிகளை அர்னக்கின் ஒரு பகுதிகளைக் கொண்டு உருவாக்கப்பட்டது .
2015–16 காலக்கட்டத்தில் அர்னாக் நகரத்திலும், அதன் மாவட்டங்களான சிஸ்ரே, இடில் மற்றும் சிலோபி ஆகியவற்றிலும் துருக்கி அரசுக்கும் குர்திசுத்தான் தொழிலாளர் கட்சிக்கும் இடையிலான மோதலின் ஒரு பகுதியாக, துருக்கிய அரசாங்கப் படைகளுக்கும் குர்திஷ் ஆயுதக் குழுக்களுக்கும் இடையில், மோதல்கள் நடைபெற்றன.
கைரேகை"' " என்பது ஒரு மனித விரலின் மேல் தோலுக்கும் அதற்கு அடியில் கீழடுக்காகவுள்ள திசுக்களுக்கும் இடையில் உள்ள முகடுகளைக் குறிக்கிறது. மனிதர்களின் கைகள் புழங்கும் இடங்களில் விட்டுச் செல்லும் தடயம் எனவும் இது அறியப்படுகிறது. இவ்வாறு விட்டுச் செல்லப்பட்ட கைரேகை தடயங்களை மீட்டெடுப்பது தடய அறிவியலின் ஒரு முக்கியமான செயல் முறையாகும். ஒரு விரலின் மேலிருக்கும் ஈரப்பதம் மற்றும் எண்ணெய்ப் பசை காரணமாக கண்ணாடி அல்லது உலோகம் போன்ற மேற்பரப்புகளில் கைரேகைகள் உருவாகின்றன. தோலில் உள்ள உராய்வு முகடுகளின் உச்சிகளை காகிதம் போன்ற மென்மையான மேற்பரப்பிற்கு மாற்றப்படுவது கைரேகை பதிவெடுத்தல் எனப்படும். மை அல்லது பிற பொருட்களை பயன்படுத்தி முழுமையான கைரேகையையும் நம்மால் மீட்டெடுக்க முடியும். கைரேகை பதிவுகள் பொதுவாக விரல் மற்றும் கட்டைவிரலின் கடைசி இணைப்புத் திண்டின் பதிவுகளை கொண்டிருந்தாலே போதுமானது. இருப்பினும் கைரேகை அட்டைகளில் பொதுவாக விரல்களின் கீழ் மூட்டு பகுதிகளையும் சேர்த்து பதிவு செய்கிறார்கள்.
கணினிமயமாக்கலுக்கு முன்பு சேகரித்து வைக்கப்பட்டிருந்த பெரிய கைரேகை களஞ்சியத்தின் உள்ளடக்கத்திலிருந்தே மனிதர்களால் பொருத்திப் பயன்படுத்தப்பட்டன. கைரேகைகளின் வகைப்பாடு அமைப்பு கைரேகைகளை அவற்றின் குறிப்பிடத்தக்க குணாதிசயங்களின்படி தொகுத்து வைக்கிறது. எனவே இவ்வகைப்பாட்டின் உதவியால் கைரேகைகளின் பெரிய தரவுத்தளத்தில் உள்ள ஒரு கைரேகையை தேர்ந்தெடுத்து பொருத்த உதவுகிறது. பொருந்த வேண்டிய வினவல் கைரேகையை ஏற்கனவே இருக்கும் தரவுத்தளத்தில் இடம்பெற்றுள்ள கைரேகைகளின் துணைக்குழுவுடன் ஒப்பிடலாம். தொடக்க கால வகைப்பாட்டு அமைப்புகள் பல அல்லது அனைத்து விரல்களிலும் வட்ட வடிவங்களின் இருப்பு அல்லது இல்லாமை உள்ளிட்ட பொதுவான முகடு வடிவங்களை அடிப்படையாகக் கொண்டிருந்தன.
ஓர் உராய்வு முகடு என்பது விரல்கள் மற்றும் கால்விரல்களின் மேல்தோலின் மீதுள்ள உயர்த்தப்பட்ட பகுதியாகும். இத்தகைய முகடுகளை மேற்தோல் முகடுகள் என்றும் அழைப்பார்கள். தோலின் மேற்பகுதியான மேல்தோலுக்கும் கீழ்பகுதியான அடித்தோலில் பற்றியிருக்கும் திசுக்கள் போன்றவற்றால் விளைகின்றன. தூண்டப்பட்ட அதிர்வுகளை பெருக்க இந்த மேல்தோல் முகடுகள் உதவுகின்றன, எடுத்துக்காட்டாக, விரல்கள் ஒரு சீரற்ற மேற்பரப்பில் துலங்கும்போது சிறந்த அமைப்புடன் உணர்வில் ஈடுபடும் உணர்ச்சி நரம்புகளுக்கு சமிக்ஞைகளை சிறப்பாக கடத்துகின்றன . சொரசொரப்பான மேற்பரப்புகளைப் பிடிக்கவும் இந்த முகடுகள் உதவுகின்றன. இதேபோல ஈரமான நிலையில் மேற்பரப்புடன் நல்ல தொடர்பை மேம்படுத்தவும் இவை உதவுகின்றன .
மனித கைரேகைகள் விரிவானவையாகும். கிட்டத்தட்ட இவை தனித்துவமானவையாகவும் உள்ளன. ஒரு நபரின் வாழ்க்கையில் நீடித்தவை, அவை மனித அடையாளத்தின் நீண்டகால குறிப்பான்களாக இருக்கப் பொருத்தமானவை மற்றும் மனிதன் இறக்கும்வரை மாற்றவே முடியாத அடையாளம் இதுவென்று கூறலாம். தங்கள் அடையாளத்தை மறைக்க விரும்பும் நபர்களை அடையாளம் காணவும் அல்லது இயலாமையால் ஆற்றலை முற்றிலும் இழந்திருக்கின்ற அல்லது இறந்த நபர்களை அடையாளம் காணவும், அல்லது ஓர் இயற்கை பேரழிவினால் பாதிக்கப்பட்டு அடையாளம் காண முடியாமல் தவிப்பவர்களை அடையாளம் காணவும் காவல்துறையினர் அல்லது பிற அதிகாரிகளால் கைரேகை பதிவு ஆராய்ச்சிகள் மேற்கொள்ளப்படுகின்றன.
எந்தவொரு ஒளிபுகா பொருளின் மேற்பரப்பிலும் ஒரு கைரேகை உருவாகிறது. மனித விரலில் உள்ள உராய்வு முகடுகளின் அழுத்தத்தின் தோற்றமே கைரேகையாகும் .
இரண்டு கைரேகைகளை பொருத்திப் பார்ப்பது மிகவும் பரவலாகப் பயன்படுத்தப்படும் மற்றும் மிகவும் நம்பகமான உயிரியளவியல் நுட்பங்களில் ஒன்றாகும். கைரேகையை பொருத்திப் பார்த்தல் என்பது கைரேகையின் வெளிப்படையான அம்சங்களை மட்டுமே அடிப்படையாகக் கருதுகிறது .
கோபிநாத்தின் முதல் புதினமான மனா ககிராரா சாசா 1940 இல் வெளியிடப்பட்டது, அதைத் தொடர்ந்து தாதி புதா , பராஜா மற்றும் அம்ருதாரா சந்தனா போன்ற புதினங்கள் வெளியிடப்பட்டது. அவரது இலக்கிய வெளியீடு ஏராளமாக இருந்தது. அவர் இருபத்தி நான்கு புதினங்கள், பத்து சிறுகதைத் தொகுப்புகள், மூன்று நாடகங்கள், இரண்டு சுயசரிதைகள், விமர்சனக் கட்டுரைகளின் இரண்டு தொகுதிகள் மற்றும் ஒடிசாவின் காந்தா, கடபா மற்றும் சோரா பழங்குடியினரின் மொழிகள் குறித்த ஐந்து புத்தகங்களையும் எழுதினார். டால்ஸ்டாயின் போர் மற்றும் அமைதி புத்தகத்தை, 'யுத் ஓ சாந்தி' என்ற பெயரில், மூன்று தொகுதிகளாகவும், ரவீந்திரநாத் தாகூரின் ஜோகாஜாக் ஐ ஒடியா மொழியில் மொழிபெயர்த்தார்.
சுதந்திரத்திற்குப் பிந்தைய காலத்தில் ஒடியா புனைகதை ஒரு புதிய திசையை எடுத்தது. பக்கீர் மோகன் சேனாபதி தொடங்கிய போக்கு 1950 களுக்குப் பிறகு வளர்ந்தது. கோபிநாத் மொகந்தி, சுரேந்திர மொகந்தி மற்றும் மனோஜ் தாஸ் ஆகியோர் இந்த காலத்தின் மூன்று இலக்கிய மணிகளாக கருதப்படுகிறார்கள். அவர்கள் ஒரு புதிய போக்கின் முன்னோடிகளாக இருந்தனர், அதாவது ஓடியா புனைகதைகளில் "தனிமனிதனை கதாநாயகனாக" வளர்ப்பது அல்லது முன்வைப்பது என்பது இவர்களின் கதைகளில் பிரதிபலித்தது. கோபிநாத்தின் மற்றொரு சிறுகதையான, 'பிம்புடி' பெரும் செல்வாக்கைக் கொண்டுள்ளது. இக்கதை, சென்னைக்கு அரிசி கடத்தல் செய்தவர்களைப் பற்றி ஒரு வன அதிகாரி சோதனை செய்ததை விவரிக்கிறது.
மொகந்தி 1938 இல் ஒடிசா அரசின் நிர்வாக சேவையில் சேர்ந்து 1969 இல் ஓய்வு பெற்றார். பேராசிரியர் பிரபாத் நளினி தாஸ் அழைத்ததின் பேரில் பல்கலைக்கழக மானிய ஆணையத்தில் சேர்ந்து உத்கல் பல்கலைக்கழகத்தில் ஆங்கிலத் துறையின் தலைவராக பணியாற்றினார்.
1970 களின் பிற்பகுதியில் உத்கல் பல்கலைக்கழகத்தில் ஆங்கிலத் துறையில் பல்கலைக்கழக மானிய ஆணைய சிறப்பு வருகை பேராசிரியராகவும், குடியிருப்பு. - எழுத்தாளராகவும் இரண்டு ஆண்டுகள் பணிபிரிந்தார்.
கோபிநாத் மொகந்தி இவர் ஒரு சிறந்த ஓடியா எழுத்தாளர் ஆவார். இவர், ஞானபீட விருது மற்றும் 1955 ஆம் ஆண்டில் தேசிய சாகித்ய அகாதமி விருதை அவரது நாவலான அம்ருதாரா சந்தனா வுக்காகப் பெற்றார். கார்னெல் பல்கலைக்கழகத்தின் ஆங்கிலப் பேராசிரியர் சத்ய பிரகாஷ் மொகந்தி "இருபதாம் நூற்றாண்டின் இரண்டாம் பாதியில் கோபிநாத் மொகந்தி மிக முக்கியமான இந்திய புதின ஆசிரியர்." என்று குறிப்பிடுகிறார்.
பராஜா ஒரு பழங்குடி சமூகத்தின் வாழ்க்கையை அடிப்படையாகக் கொண்ட கதை ஆகும். இது ஒருவரின் மூதாதையரின் நிலத்துடனான இணைப்பை விவரிக்கும் கதையாக உள்ளது. சீதகாந்த் மகாபத்ரா இந்த நாவலை "சிதைந்த கனவுகளின் கதை" என்று விவரிக்கிறார்.
மத்திய சாகித்ய அகாதமி விருதை பெற்ற முதல் புதினமான அம்ருதாரா சந்தனா , ஒடிசாவின் தெற்குப் பகுதிகளில் உள்ள மற்றொரு பழங்குடியினரான காந்தர்களின் வாழ்க்கையை மையமாகக் கொண்டுள்ளது.
புரா கெஹன் என்பது இந்தோனேசியாவில் பாங்லி ரீஜென்சியில் பாலியில் அமைந்துள்ள ஓர் இந்துக் கோயிலாகும். இது பாலினிய கட்டடக் கலைப்பாணியில் அமைந்தது. இது செம்பகா என்னுமிடத்தில் உள்ளது. ஒரு குன்றின் கீழ்ப்பகுதியில் நகரின் மையப் பகுதியிலிருந்து வடக்கே 2 கிமீ தொலைவில் இந்த கோயில் அமைக்கப்பட்டுள்ளது . இக்கோயில் 13 ஆம் நூற்றாண்டில் நிறுவப்பட்டதாகும். பங்களி இராச்சியத்தின் அரச கோயிலாக இருந்தது, தற்போது அப் பகுதியானது பங்களி ரீஜென்சி என அழைக்கப்படுகிறது.
புரா கெஹன் பங்களி ரீஜென்சியின் முக்கிய கோயிலாக இருந்தது. பாங்ளி ரீஜென்சி முன்பு அதே பெயரில் அறியப்பட்ட ஒரு ராஜ்யத்தின் மையமாக இருந்தது. பாலியின் ஒன்பது ராஜ்யங்களில் பங்களி இராச்சியம் ஒன்றாகும். பாங்ளி என்ற சொல்லுக்கு "சிவப்பு காடு" அல்லது "சிவப்பு மலை" என்று பொருள் ஆகும். இச்சொல் பேங் கிரி என்பதிலிருந்து உருவான சொல்லாகும். மஜபாஹித் வம்சத்தின் கெல்கெல் இராச்சியத்தால் பங்களியின் ரீஜென்சி நிறுவப்பட்டது.
13 ஆம் நூற்றாண்டின் கல்வெட்டில் இந்த கோவிலுக்கு பூரா கெஹன் என்று பெயரிடப்பட்டுள்ளது. அனைத்து கல்வெட்டுகளிலும் பூரா கெஹன் பங்களி கிராமத்துடன் உள்ள தொடர்புகளை பற்றிய குறிப்புகள் காணப்படுகின்றன.
இந்த அமைப்பிற்கான எரிசக்தி, வளங்கள் மற்றும் நிலையான வளார்ச்சி மாநாடு 2011 ஜூலை 11 முதல் 12 வரை ஆஸ்திரேலியாவின் மேற்கு ஆஸ்திரேலியாவில் உள்ள பெர்த்தில் நடைபெற்றது. இந்த மாநாடு எரிசக்தி மற்றும் வள பாதுகாப்பு, வளர்ச்சி மற்றும் வர்த்தகம் பற்றி விவாதிக்க பிராந்தியத்தின் வணிக, தொழில் மற்றும் அரசியல் தலைவர்களை ஒன்றிணைத்தன. ஆஸ்திரேலிய வெளியுறவு மந்திரி கெவின் ரூட், சீனா 1 டிரில்லியன் அமெரிக்க டாலர்களை வெளிநாட்டில் முதலீடு செய்யும் என்றும், புதிய சுரங்கங்களை உருவாக்க மூலதனத்தை ஈர்க்க ஆஸ்திரேலியா நல்ல நிலையில் உள்ளது என்றும், எரிசக்தி மற்றும் வளங்களுக்கான சீனாவின் தீராத பசிக்கு சேவை செய்வதற்கான உள்கட்டமைப்பு என்றும் கூறினார். ஆஸ்திரேலியாவின் பொருளாதார எதிர்காலத்திற்கு சீன மூலதனம் இன்றியமையாதது என்றாலும், ஆஸ்திரேலிய நிறுவனங்களுக்கான வெளிநாட்டு முதலீட்டு விதிகளை சீனா அதிகம் தளர்த்த வேண்டும், அதாவது வணிக வகைகள், பங்கு கட்டுப்பாடுகள் மற்றும் கிளை அல்லது பிரதிநிதி அலுவலக தடைகள்.
ஆசியாவிற்கான போவோ மன்றம் என்பது ஆசியா மற்றும் பிற கண்டங்களில் உள்ள அரசு, வணிகம் மற்றும் கல்வியாளர்களின் தலைவர்களுக்கு இந்த மாறும் பிராந்தியத்திலும் உலகிலும் மிக முக்கியமான பிரச்சினைகள் குறித்த தங்கள் உயர் மட்ட பார்வையைப் பகிர்ந்து கொள்ள அமைக்கப்பட்ட ஒரு இலாப நோக்கற்ற அமைப்பு ஆகும். சுவிட்சர்லாந்தின் டாவோஸில் ஆண்டுதோறும் நடைபெறும் உலக பொருளாதார அமைப்பிற்கு பொவோ மாதிரியாக உள்ளது. அதன் நிலையான முகவரி சீனாவின் ஹைனான் மாகாணத்தின் போவோ என்ற இடத்தில் உள்ளது, இருப்பினும் இதன் செயலகம் பெய்ஜிங்கில் அமைந்துள்ளது. சில நேரங்களில் "ஆசிய டாவோஸ்" என்று அழைக்கப்படும் இந்த மன்றம், சீனாவின் தெற்கு ஹைனான் மாகாணத்தில் அமைந்துள்ள போவோ நகரத்திலிருந்து அதன் பெயரைப் பெற்றது, இது 2002 முதல் அதன் ஆண்டு மாநாட்டிற்கான நிரந்தர இடமாக உள்ளது.
பிராந்திய பொருளாதார ஒருங்கிணைப்பை ஊக்குவிப்பதற்கும் ஆசிய நாடுகளை அவர்களின் வளர்ச்சி இலக்குகளுக்கு இன்னும் நெருக்கமாகக் கொண்டுவருவதற்கும் இந்த மன்றம் உறுதி பூண்டுள்ளது. 1998 ஆம் ஆண்டில் பிலிப்பைன்ஸின் முன்னாள் அதிபர் பிடல் வி. ராமோஸ், ஆஸ்திரேலியாவின் முன்னாள் பிரதம மந்திரி பாப் ஹாக் மற்றும் சப்பானின் முன்னாள் பிரதம மந்திரி மோரிஹிரோ ஹோசோகாவா ஆகியோரால் தொடங்கப்பட்டது, ஆசியாவிற்கான போவோ மன்றம் முறையாக பிப்ரவரி 2001 இல் திறக்கப்பட்டது.இந்த மன்றத்தின் நிறுவனம் சீன மக்கள் குடியரசால் இயக்கப்படுகிறது மற்றும் 2001 பிப்ரவரி 27,அன்று 26 ஆசிய மற்றும் ஆஸ்திரேலிய மாநிலங்களால் நிறுவப்பட்டது. இந்த மன்றம் தனது முதல் கூட்டத்தை 2002 ஏப்ரல் 12 முதல்13 வரை நடத்தியது.
ஆசியாவிற்கான போவோ மன்றம் பொருளாதாரம், கலந்துரையாடல்கள் , ஒருங்கிணைப்பு, ஒத்துழைப்பு, சமூகம் மற்றும் சுற்றுச்சூழல் ஆகியவற்றில் கவனம் செலுத்துகின்றன. கடந்த காலத்தில்,இந்த மன்றம் உலக வர்த்தக அமைப்பில் சீனாவின் நுழைவு மற்றும் 1990 களில் தென்கிழக்கு ஆசியாவின் பொருளாதார நெருக்கடி பற்றியும் உரையாற்றியது. ' சீனாவின் அமைதியான உயர்வு ' என்ற புவிசார் அரசியல் முக்கியத்துவம் 2004 இல் இந்த மன்றத்திற்கான விவாதப் பொருளாக இருந்தது. அதன் வருடாந்திர கூட்டத்திற்கு கூடுதலாக, ஆசியாவிற்கான போவோ மன்றம் மற்ற மன்றங்கள் மற்றும் ஆசிய பிரச்சினைகள் தொடர்பான கூட்டங்களுக்கும் நிதியுதவி செய்கிறது.
மார்ச் 26 முதல் 29 வரை நடைபெற்ற மன்றத்தில் ஆர்மீனியா, ஆஸ்திரேலியா, ஆஸ்திரியா, சீனா, இந்தோனேசியா, கஜகஸ்தான், மலேசியா, நேபாளம், நெதர்லாந்து, கத்தார், ரஷ்யா, இலங்கை, ஸ்வீடன், தாய்லாந்து, உகாண்டா மற்றும் சாம்பியா உள்ளிட்ட 16 நாடுகளின் தலைவர்கள் அல்லது பிரதிநிதிகள் கலந்து கொண்டனர். இந்த ஆண்டு மன்றத்தின் கருப்பொருள்"பகிரப்பட்ட விதியின் சமூகம்" என்பதாகும்.
ஆசியாவிற்கான போவோ மன்றத்தின் ஆண்டு மாநாடு 2008 ஏப்ரல் 10 முதல் 13 வரை நடைபெற்றது. இதில் ஆஸ்திரேலியா, பாகிஸ்தான், நோர்வே, கஜகஸ்தான் உள்ளிட்ட நாடுகளின் அரசாங்கத் தலைவர்கள் கலந்து கொண்டனர். தைவானின் சீனக் குடியரசின் துணைத் தலைவராக தேர்ந்தெடுக்கப்பட்ட வின்சென்ட் சீவின் வரலாற்று சந்திப்பையும், சீன மக்கள் குடியரசுத் தலைவர் ஹு ஜிந்தாவோவுடன் சந்தித்தது .
2016 மார்ச் 22 முதல் 25 வரை முதல் ஹைனானில் நடைபெற்றது. வருடாந்திர மாநாட்டில் பங்கேற்பாளர்கள் ஆசியாவின் புதிய எதிர்காலம்: புதிய டைனமிக்ஸ், புதிய பார்வை மற்றும் குழு விவாதங்களில் பங்கேற்றனர். சீனப் பிரதமர் லி கெக்கியாங் ஆண்டு மாநாட்டின் தொடக்கத்தில் சிறப்புரையாற்றினார்.
2014 ஆம் ஆண்டு மன்றம் ஏப்ரல் 8 முதல்11 வரை ஹைனானில் நடைபெற்றது, ஏப்ரல் 10 அன்று சீனப் பிரதமர் லி கெக்கியாங்கின் அதிகாரப்பூர்வ தொடக்க உரையுடன் தொடங்கியது. மன்றத்தின் கருப்பொருள் "ஆசியாவின் புதிய எதிர்காலம்: புதிய வளர்ச்சி இயக்கிகளை அடையாளம் காணுதல்" என்பதாகும்.
இந்த ஆண்டு மன்றம் ஏப்ரல் 6 முதல் 8 வரை ஹைனான் மாகாணத்தில் நடைபெற்றது. பில் கேட்ஸ், ஜார்ஜ் சொரெஸ் மற்றும் கிறிஸ்டின் லகார்ட் ஆகியோர் இதில் கலந்து கொண்டனர். ஜி ஜின்பிங் சிறப்புரையாற்றினார். இந்த ஆண்டு மன்றத்தின் கவனம் "மறுசீரமைப்பு" இல் இருந்தது.
2017 மன்றம் மார்ச்23–26 இல் நடைபெற்றது. ஆசிய ஆண்டு மாநாடு 2017 க்கான போவோ மன்றத்தின் தொடக்க விழாவில் சீன துணை பிரதமர் ஜாங் காவ்லி சிறப்புரையாற்றினார். மாநாட்டின் கருப்பொருள் "உலகமயமாக்கல் மற்றும் சுதந்திர வர்த்தகம்: ஆசிய முன்னோக்குகள்" ஆகும்.
இந்திய வணிக அதிபர் ரத்தன் டாடா போவா மன்றத்தின் வாரிய உறுப்பினராக நியமிக்கப்பட்டார். இந்த இடுகை சீன அரசாங்க ஆதரவுடைய செல்வாக்கு மிக்க அமைப்பில் ஒரு இந்தியருக்கு ஒரு அரிய வேறுபாடாகும்.
2010 இல் மன்றம் ஏப்ரல் 9 முதல் 11 வரை ஹைனானின் போவோவில் நடைபெற்றது. "பசுமை மீட்பு: நிலையான வளர்ச்சிக்கான ஆசியாவின் யதார்த்தமான தேர்வு" என்பது கருப்பொருள் ஆகும்.
மெயா தீடா மற்றும் கியாவ் சின் ஆகியோரின் இளைய குழந்தையாக யாங்கோனில் செழிப்பான ஒரு குடும்பத்தில் ஐந்திரா கியாவ் சின் பிறந்தார். இவர் நவீன பர்மிய இராணுவத்தை நிறுவிய முப்பது தோழர்களில் ஒருவரான போ சியாவின் பேத்தி மற்றும் தகோன் தயாவின் மருமகள் ஆவார். எழுத்தாளர் மற்றும் பாடகர் ஹேமா நே வின் உறவினரும் திரைப்பட நட்சத்திரமான யாசா நே வின் உறவினரும் ஆவார். கியாவ் சின் யாங்கோனின் தகோன் 1 உயர்நிலைப் பள்ளியில் வேதியியலில் இளங்கலைப் பட்டம் பெற்றார்.
ஐந்திரா கியாவ் சின் 2004 மியான்மர் அகாதமி விருதை வென்றார், அவர் தொடர்ந்து திரைப்படங்களிலும், விளம்பரங்களுக்கான நடிகையாகவும் நடித்து வருகிறார். "நைப் இன் தி ஹார்ட்" என்றத் திரைப்படத்தில் முக்கிய கதாபாத்திரத்தில் நடித்ததற்காக 2017 மியான்மர் அகாதமி விருதையும் ஐந்திரா கியாவ் சின் வென்றார். அவர் 40 வயதைத் தாண்டினாலும், இளம் நட்சத்திரங்கள் நிறைந்த ஒரு துறையில் அவர் இன்னும் ஒரு சிறந்த நடிகையாகவெ இருக்கிறார்.
ஐந்திரா கியாவ் சின் என்பவர் 1977 ஏப்ரல் 24 அன்று பிறந்த மியான்மரைச் சேர்ந்த ஒரு பிரபல நடிகையாவார். இவர் இரண்டு முறை மியான்மர் அகாதமி விருது பெற்றுள்ளார். மேலும் இவர் ஒரு தொலைக்காட்சி விளம்பர நடிகையுமாவார். இவர் ஒரு தொழில்முறை ஓவியரும் கூட. பர்மிய பொழுதுபோக்கு துறையின் முக்கிய நட்சத்திரங்களில் இவர் ஒருவர். இப்போது, அவருக்கு 40 வயதுக்கு மேலானலும் மியான்மரின் சிறந்த நடிகைகளில் ஒருவராக இருக்கிறார்.
படிகநிலை சோடியம் ஐதரோசல்பைடு இரண்டு கட்ட மாற்றங்களுக்கு உட்படுகிறது. 360 கெல்வின் வெப்பநிலைக்கு மேல் சோடியம் குளோரைடின் கட்டமைப்பை ஏற்றுக்கொள்கிறது, - அயனி அதன் விரைவான சுழற்சியின் காரணமாக ஒரு கோள எதிர்மின் அயனியாக செயல்படுகிறது, கட்டமைப்பில் எட்டு சமமான நிலைகளை சமமாக ஆக்கிரமிக்கவும் இது வழிவகுக்கிறது. 360 கெல்வின் வெப்பநிலைக்கு கீழே செஞ்சாய்சதுர கட்டமைப்பு உருவாகிறது. எதிர்மின் அயனி தட்டு வடிவமாக மாறுகிறது. 114 கெல்வின் வெப்பநிலைக்கு கீழ் படிகம் ஒற்றை சாய்வு கட்டமைப்பிற்கு மாறுகிறது. சோதியத்தின் ஒத்த வரிசை சேர்மங்களான பொட்டாசியம், ருபீடியம் சேர்மங்களும் இம்முறையில் செயல்படுகின்றன
சோடியம் ஐதரோசல்பைடு 350 பாகை செல்சியசு என்ற குறைந்த வெப்பநிலையில் உருகுகிறது. மேற்கூறிய நீரிலி வடிவங்களுடன் கூடுதலாக இச்சேர்மத்தின் இரண்டு வெவ்வேறு வகையான நீரேற்றுகளாகப் பெறலாம். .2 2 மற்றும் .3 2 . என்பவை இந்த இரண்டு வகைகளாகும். சோட்டியம் ஐதரோசல்பைடின் மூன்று வகைகளும் நிறமற்றவைகளாகும். , அதேபோல் செயல்படுகின்றன ஆனால் ஒரே மாதிரியாக இல்லை.